梁矣。将军必逐于梁，恐诛于秦。将军不见井忌乎。为秦据赵而攻燕，拔二城。燕使蔡鸟股符胠璧，间赵入秦，以河间十城封秦相文信侯。文信侯弗敢受，曰：‘我无功’。蔡鸟明日见，带长剑，按其剑，举其末，视文信侯曰：‘君曰：我无功。君无功，胡不解君之玺以佩蒙骜、王齮也。秦王以君为贤，故加君二人之上。今燕献地，此非秦之地也，君弗受，不忠。’文信侯敬诺。言之秦王，秦王令受之。与燕为上交，秦祸案环归于赵矣。秦大举兵东面而赍赵，言毋攻燕。以秦之强，有燕之怒，割赵必深。赵不能听，逐井忌，诛于秦。今臣窃为将军私计，不如少案之，毋庸出兵